Kedves Szülők és Diákok!

Közeledik a szóbeli érettségi időpontja, ezért néhány fontos információról szeretnék írni.

A szóbeli érettségi június 19-én hétfőn kezdődik. A vizsga helyszíne: 20. terem (1. emelet)

Ezen a napon az ünnepélyes megnyitóra minden tanulónak be kell jönnie 7:30 órára ünneplőbe öltözve. Az időpontot az érettségi vizsgabizottság elnöke határozta meg.

Gyülekezés az 1. emeleten kijelölt várakozási/felkészülési teremben lesz (21. terem).

A megnyitó után az első 5 vizsgázó reggel 8:00 órakor megkezdi a szóbeli érettségi vizsgáját.

A többi első napra beosztott tanulónak a várakozási teremben (21. terem) kifüggesztett vizsgasorrendben található időpont függvényében, a vizsgaterembe történő behívás előtt legkésőbb fél órával meg kell jelennie a helyszínen (21. terem). Ezt jogszabály írja elő.

Itt – a várakozási/felkészülési teremben – kell kivárni azt az időpontot, amikor vizsgázni szólítják a tanulót.

Akik csak a 2. vagy a 3. napon fognak vizsgázni, a hétfő reggeli megnyitó után elmehetnek haza folytatni a tanulást.

A 2. és a 3. napon az első körben vizsgázó öt tanuló szintén 8:00 órakor kezdi meg vizsgáját. Ezeken a napokon is időben kell megjelenni a helyszínen. Tehát kérem, hogy a vizsgaterembe történő behívás előtt legkésőbb fél órával minden tanuló legyen a helyszínen ünneplőbe öltözve.

A hétfői ünnepélyes megnyitón az elnök meghatározza és közli a szerdai ünnepélyes eredményhirdetés időpontját. Ebben az időpontban ismét minden tanulónak meg kell jelennie ünneplőbe öltözve a helyszínen.

Az előzetes vizsgasorrend elkészült. Ezt még leellenőrizzük, átnézzük, pontosítjuk. Ahogy elkészül a végleges változat, elküldöm. Igyekeztem a tanulói kéréseket figyelembe venni, de nem minden esetben sikerült. Remélem, a vizsgasorrendet az elnök is jóváhagyja, így mindenki a kihirdetett időben tud vizsgázni.

Ha bármilyen újabb információról hírt kapok, tájékoztatok mindenkit.

Ha bárkinek kérdése lenne az érettségivel kapcsolatban, kérem írja meg nekem.

Üdvözlettel: Tengler Tamás